text: Legos pakkeri oversvømmet
  18 august 2010 kl. 14.48
  De ansatte i Legos pakkeri på Højmarksvej i Billund måtte i dag onsdag stoppe arbejdet. Den 700 kvadratmeter store produktionshal var simpelthen oversvømmet med 3-5 centimeter regnvand. 
  Heldigvis havde ansatte og ledere ageret hurtigt og nået at få løftet produktionsapparatet, pakker og andre genstabnde op, så det ikke blev ødelagt af vandet. I heldigste fald vil arbejdet - der foregår i treholdsskift - kunne genoptages ved midnat.
  